14 juliol 2025
14 juliol 2025

## 14 juliol 2025Última actualització: 14 juliol 2025

La **regidora de Relacions Internacionals, Liduvina Gil** i el **regidor de Cultura, Joan Muñoz**, han comparegut en roda de premsa per tal de presentar els actes commemoratius del 40 Aniversari de l’Agermanament de Gandia amb Laval, França.

L’any 1978 , quan eren Alcaldes Miguel Pérez Valdès (Gandia) i André Pinçon (Laval) es signà l’acord d’agermanament amb la voluntat d’aprofundir en les relacions entre les dues ciutats en l’àmbit econòmic, social i cultural.

A l’Estat Espanyol als anys 70 s’iniciaren nombrosos agermanaments a moltes ciutats, donat que Espanya estava començant a obrir-se a l’exterior, i els municipis van començar a voler aplicar i crear noves polítiques d’atenció a la ciutadania, i en un moment en el qual els ajuntaments no tenien grans recursos. El fet d’iniciar relacions amb una ciutat fora del seu país representava obrir nous horitzons del coneixement, intercanvi de politiques per millorar la vida dels nostres ciutadans i especialment el desenvolupament de les relacions entre els ciutadans de diferentes nacionalitats.

Ara amb motiu d’aquest 40 Aniversari tindrem la visita del cap de Biblioteques Dominique Remande i de Samira Ohammou, que retornen la visita que els nostres bibliotecaris feren a l’any 2015, intercanviant coneixements sobre el funcionament de les Biblioteques municipals, les estratègies de desenvolupament de les prestacions de llibres al públic, en uns moments de restriccions de recursos humans i pressupostaris,

Dominique Remande és també el Comissari de l’Exposició d’Alfred Jarry, “El Cos del rei”, que inaugurarem el día 27 de setembre a les 20 hores al Centre Museístic antic Hospital de Sant Marc (Sala de Dones), i que comptarà amb la presència de la Regidora encarregada dels Agermanaments de Laval, Derouet, i de l’Alcaldessa de Gandia.

_“Jerry, qui va morir el primer de novembre de 1907, és un dels fills de Laval més reconegut internacionalment, autor teatral considerat un dels pares del teatre de l’absurd.  És el creador o inventor del Père Ubu, personatge mític i llegendari. L’exposició “El cos del rei” reuneix, així, les edicions bibliogràfiques en francès d’UBU, de els quals l’última, per data, és un destacable “Ubu sobre Pujol”, publicat especialment per a l’ocasió del seu centenari. Ubu, igual que Faustroll, també s’ha escapat del llibre. La diversitat d’obres plàstiques (autors de collages, infografistes, pintors, enquadernadors, escultors...) col·leccionades per Marc Ways, dóna una visió de la seua vertiginosa vitalitat”_, ha destacat Muñoz.  

D’altra banda, Gandia també assistirà com a ciutat convidada al Marché de Noël, amb una representació musical, l’exposició de Pepe Aparisi sobre Gandia, una mostra de la fideuà. En Laval es signarà el protocol dels 40 anys.

_“He tingut la sort de ser delegada d’aquest agermanament al llarg de diverses legislatures i em sent orgullosa de veure que els intercanvis escolars continuen, aquest any aniran estudiants de Gandia a Laval. A Gandia tenim alumnes en practiques de Laval tots els anys, i comprove com tots aquest xiquets i xiquetes que venen en pràctiques, tornen amb les seues famílies a visitar-nos. A més, estem treballant  per aconseguir ajudes europees per portar endavant nous programes, escolars, educatius i esportius”,_ ha conclòs Gil, qui ha animat la ciutadania i als antics alumnes de l’intercanvi, o que han estat a Laval a visitar l’exposició a partir del 27 de setembre.

[Twittear](https://twitter.com/share)